โรงเรียนเตรียมอุดมศึกษา ภาคใต้

โรงเรียนเตรียมอุดมศึกษา ภาคใต้ เดิมชื่อโรงเรียนศรีวิชัย ประกาศจัดตั้งเมื่อ วันที่ 23 มีนาคม พ.ศ. 2538 โดยนายสัมพันธ์ ทองสมัคร รัฐมนตรีว่าการกระทรวงศึกษาธิการในสมัยนั้น เพื่อเตรียมนักเรียนมัธยมศึกษาตอนปลายในภาคใต้ เข้าศึกษาต่อในระดับอุดมศึกษาโดยเฉพาะ ปัจจุบันโรงเรียนเตรียมอุดมศึกษาภาคใต้ ตั้งอยู่ที่ หมู่ 6 ตำบลนาพรุ อำเภอพระพรหม จังหวัดนครศรีธรรมราช เปิดสอนในระดับมัธยมศึกษาตอนปลาย  (ม.4-ม.6) สังกัดสำนักงานเขตพื้นที่การศึกษามัธยมศึกษา เขต 12 มีนางสาวโสภา ไสวศรี เป็นผู้อำนวยการโรงเรียน

ประวัติ 
โรงเรียนเตรียมอุดมศึกษาภาคใต้ เดิมชื่อ โรงเรียนศรีวิชัย ประกาศจัดตั้งเมื่อ วันที่ 23 มีนาคม พ.ศ. 2538 โดย นายสัมพันธ์ ทองสมัคร รัฐมนตรีว่าการกระทรวงศึกษาธิการในสมัยนั้น จัดตั้งขึ้นเพื่อเตรียมนักเรียนมัธยมศึกษาตอนปลายในภาคใต้ เข้าศึกษาต่อในระดับอุดมศึกษาโดยเฉพาะ มีจัดการเรียนการสอนในระดับมัธยมศึกษาตอนปลาย  (ม.4-ม.6) ซึ่งได้รับบริจาคที่ดินจาก บริษัท ซิตี้แลนด์ กรุ๊ป จำกัด จำนวน 46 ไร่ 1 งาน 28.5 ตารางวา ณ หมู่ที่ 6 ตำบลนาพรุ อำเภอพระพรหม จ. นครศรีธรรมราช 

ระยะแรกโรงเรียนศรีวิชัย มีจัดการเรียนการสอนในระดับมัธยมศึกษาตอนปลาย ณ อาคารเรียน5  ของโรงเรียนเบญจมราชูทิศ นครศรีธรรมราช  โดยโรงเรียนศรีวิชัยเริ่มรับนักเรียนชั้นมัธยมศึกษาปี่ที่ 4 ปีแรกจำนวน 2 ห้องเรียน เมื่ออาคารเรียน ณ อำเภอพระพรหม จังหวัดนครศรีธรรมราช ซึ่งเป็นที่ตั้งถาวรสร้างเสร็จในปี พ.ศ. 2540 คณะครูและนักเรียนได้ย้ายการเรียนการสอน มา ณ ที่ปัจจุบันและเริ่มรับนักเรียนเพิ่มขึ้นเป็นจำนวน 5 ห้องเรียน โดยแบ่งเป็นแผนการเรียนวิทย์-คณิต 3 ห้องเรียน และแผนการเรียนศิลป์-คำนวณ 2 ห้องเรียน

ต่อมาในวันที่ 6 เมษายน พ.ศ. 2540 กระทรวงศึกษาธิการได้ประกาศเปลี่ยนชื่อจากโรงเรียนศรีวิชัย เป็น โรงเรียนเตรียมอุดมศึกษา ภาคใต้ โดยนายชุมพล ศิลปอาชา  รัฐมนตรีว่าการกระทรวงศึกษาธิการในสมัยนั้น เพื่อสนองนักเรียนใน 14 จังหวัดภาคใต้ ให้มีโอกาสเท่าเทียมกับนักเรียนในกรุงเทพมหานคร โรงเรียนเตรียมอุดมศึกษาภาคใต้ได้รับการสนับสนุนทางด้านวิชาการ และหลักสูตรจากโรงเรียนเตรียมอุดมศึกษา เพื่อเตรียมนักเรียนเพื่อเข้าศึกษาต่อในระดับอุดมศึกษาโดยเฉพาะ

ในพ.ศ. 2544 เริ่มรับนักเรียนมัธยมศึกษาปีที่ 4 จำนวน 7 ห้องเรียน แบ่งเป็น แผนการเรียนวิทย์-คณิต 4 ห้องเรียน และแผนการเรียนศิลป์-คำนวณ 3 ห้องเรียน และใน พ.ศ. 2547 เริ่มรับนักเรียนมัธยมศึกษาปีที่ 4 จำนวน 10 ห้องเรียน แบ่งเป็น แผนการเรียนวิทย์-คณิต 5 ห้องเรียน ,แผนการเรียนศิลป์-คำนวณ 3 ห้องเรียน ,แผนการเรียนศิลป์-ภาษาจีน 1 ห้องเรียน และแผนการเรียนศิลป์-ภาษาญี่ปุ่น 1 ห้องเรียน

การศึกษา 
ปัจจุบัน รับนักเรียนมัธยมศึกษาปีที่ 4 ปีละประมาณ 450 คน โดยแบ่งการรับนักเรียนเป็น 4 ประเภท ประกอบด้วย
 นักเรียนประเภท T.U. Champion Test (ลำดับที่ 1-80)
 นักเรียนประเภทโควตา 14 จังหวัดภาคใต้
 นักเรียนความสามารถพิเศษ
 นักเรียนประเภทสอบคัดเลือกทั่วไป
 นักเรียนประเภทโครงการพิเศษส่งเสริมความเป็นเลิศด้านวิทยาศาสตร์ คณิตศาสตร์และภาษาอังกฤษ SME

ห้องเรียน 
ห้องเรียนมีจำนวน 11 ห้องเรียน แบ่งเป็น
 ห้อง 1 โครงการพัฒนาและส่งเสริมผู้มีความสามารถพิเศษทางด้าน วิทยาศาสตร์ คณิตศาสตร์ และภาษาอังกฤษ (คู่ขนาน) (30 คน)
 ห้อง 2 แผนการเรียนวิทยาศาสตร์-คณิตศาสตร์ (ทั่วไป) (40 คน)
 ห้อง 3 แผนการเรียนวิทยาศาสตร์-คณิตศาสตร์ (ทั่วไป) (40 คน)
 ห้อง 4 แผนการเรียนวิทยาศาสตร์-คณิตศาสตร์ (ทั่วไป) (40 คน)
 ห้อง 5 แผนการเรียนวิทยาศาสตร์-คณิตศาสตร์ (ทั่วไป) (40 คน)
 ห้อง 6 แผนการเรียนวิทยาศาสตร์-คณิตศาสตร์ (เตรียมวิศวะ) (40 คน)
 ห้อง 7 แผนการเรียนภาษาอังกฤษ-คณิตศาสตร์ (40 คน)
 ห้อง 8 แผนการเรียนภาษาไทย-สังคมศึกษา (40 คน)
 ห้อง 9.1 แผนการเรียนภาษาอังกฤษ-ภาษาญี่ปุ่นเพื่อธุรกิจ (20 คน)
 ห้อง 9.2 แผนการเรียนภาษาอังกฤษ-ภาษาเกาหลี (20 คน)
 ห้อง 10 แผนการเรียนภาษาอังกฤษ-ภาษาจีนเพื่อธุรกิจ (40 คน)
 ห้อง 11 โครงการพัฒนาและส่งเสริมผู้มีความสามารถพิเศษทางด้าน วิทยาศาสตร์ คณิตศาสตร์ และภาษาอังกฤษ (พิเศษ) (30 คน)

หลักสูตร 
โรงเรียนเตรียมอุดมศึกษาภาคใต้เปิดสอนในระดับมัธยมศึกษาตอนปลายสายสามัญ โดยแบ่งตามกลุ่มสาระการเรียนรู้ที่เน้นดังนี้

 โครงการพัฒนาและส่งเสริมผู้มีความสามารถพิเศษทางด้าน วิทยาศาสตร์ คณิตศาสตร์ และภาษาอังกฤษ (The Development and Promotion of Science Mathematics and English Gifted Program ; SME Gifted) (เปิดใช้หลักสูตรเมื่อปีการศึกษา 2557)
 แผนการเรียนวิทยาศาสตร์-คณิตศาสตร์ (เปิดใช้หลักสูตรเมื่อปีการศึกษา 2544)
 แผนการเรียนวิทยาศาสตร์-คณิตศาสตร์ (เตรียมวิศวะ) (เปิดใช้หลักสูตรเมื่อปีการศึกษา 2564)
 แผนการเรียนภาษาอังกฤษ-คณิตศาสตร์ (เปิดใช้หลักสูตรเมื่อปีการศึกษา 2544)
 แผนการเรียนภาษาไทย-สังคมศึกษา (เปิดใช้หลักสูตรเมื่อปีการศึกษา 2560)
 แผนการเรียนภาษาอังกฤษ-ภาษาญี่ปุ่น (เปิดใช้หลักสูตรเมื่อปีการศึกษา 2547)
 แผนการเรียนภาษาอังกฤษ-ภาษาญี่ปุ่นเพื่อธุรกิจ (เปิดใช้หลักสูตรเมื่อปีการศึกษา 2564)
 แผนการเรียนภาษาอังกฤษ-ภาษาจีน (เปิดใช้หลักสูตรเมื่อปีการศึกษา 2547)
 แผนการเรียนภาษาอังกฤษ-ภาษาจีนเพื่อธุรกิจ (เปิดใช้หลักสูตรเมื่อปีการศึกษา 2564)
 แผนการเรียนภาษาอังกฤษ-ภาษาเกาหลี (เปิดใช้หลักสูตรเมื่อปีการศึกษา 2562)

อาคารสถานที่ 
 อาคาร 1 (อาคารศรีวิชัย หรืออาคาร 318 ล/27 พิเศษ)
 อาคาร 2 (อาคาร 7 ชั้น พิเศษ)
 อาคารเอนกประสงค์
 ศูนย์ปฏิบัติการเกษตรอินทรีย์
 อาคารประชาสัมพันธ์
 ศาลาพัก
 สนามฟุตบอล
 สนามบาสเกตบอล
 เรือนเพาะชำ
 สระน้ำ
 อาคารจอดรถ
 บ้านพักครู

ทำเนียบผู้อำนวยการ

การแข่งขันกีฬา 
กีฬาสี
 โรงเรียนเตรียมอุดมศึกษา ภาคใต้ ได้จัดให้มีการแข่งขันกีฬา ดังนี้
กีฬาสี โรงเรียนเตรียมอุดมศึกษา ภาคใต้ ได้เริ่มจัดการแข่งขันกีฬาสีครั้งแรก ในปี พ.ศ. 2542 โดยแบ่งเป็น 4 พรรค คือ
  พรรคคาบศิลา (สีเขียว)
  พรรคภากร (สีแดง)
  พรรคแสงสร (สีน้ำเงิน)
  พรรควาทิต (สีเหลือง) 

โดยในปีแรก ๆ นั้นการแข่งขันจัดขึ้นภายในสนามกีฬาของโรงเรียน แต่เมื่อโรงเรียนมีการขยายตัวและรับนักเรียนมากขึ้น สถานที่จัดการแข่งขันจึงเปลี่ยนเป็น สนามกีฬากลางจังหวัดนครศรีธรรมราชเป็นต้นมา

กิจกรรมที่น่าสนใจในการแข่งขันกีฬาสี
 การแสดงของวงโยธวาทิตแห่งโรงเรียนเตรียมอุดมศึกษา ภาคใต้
 ขบวนพาเหรดของนักเรียนเตรียมอุดมศึกษา ภาคใต้ โดยเริ่มต้นจากสนามหน้าเมือง จากนั้นจะเดินขบวนไปตามถนนราชดำเนินไปจนถึงสนามกีฬากลางจังหวัดนครศรีธรรมราช
 การอัญเชิญพระเกี้ยว โดยตัวแทนนักเรียนแห่งเตรียมอุดมศึกษา ภาคใต้ ในเครื่องแบบนักเรียนประจำเตรียมอุดมศึกษา ภาคใต้
 การแข่งขันกีฬาชนิดต่าง ๆ
 การแสดงของกองเชียร์ และผู้นำเชียร์ของแต่ละพรรค

กีฬา Division
เป็นการแข่งขันกีฬาระหว่างห้องเรียน รุ่นพี่รุ่นน้อง ซึ่งจัดเป็นประจำทุกปี ในภาคเรียนที่ 2 โดยใช้สนามกีฬาภายในโรงเรียนเตรียมอุดมศึกษา ภาคใต้

การแข่งขันกีฬาประจำจังหวัดนครศรีธรรมราช
โรงเรียนเตรียมอุดมศึกษา ภาคใต้ ได้เข้าร่วมการแข่งขันกีฬาประจำจังหวัดนครศรีธรรมราช ณ สนามกีฬากลางจังหวัดนครศรีธรรมราช ซึ่งจัดขึ้นเป็นประจำทุกปี

อ้างอิง

แหล่งข้อมูลอื่น 
 เว็บไซต์โรงเรียนเตรียมอุดมศึกษาภาคใต้
 เว็ปไซต์ศิษย์เก่าโรงเรียนเตรียมอุดมศึกษาภาคใต้ 

โรงเรียนในจังหวัดนครศรีธรรมราช
โรงเรียนมัธยมศึกษาตอนปลายในประเทศไทย
โรงเรียนในเครือข่ายของโรงเรียนเตรียมอุดมศึกษา
โรงเรียนสังกัดสำนักงานเขตพื้นที่การศึกษามัธยมศึกษานครศรีธรรมราช
โรงเรียนที่ก่อตั้งในปี พ.ศ. 2540
อำเภอพระพรหม